**שירי מימון** הוא אלבום הבכורה של הזמרת שירי מימון.

רקע
---

מאז סיום התחרות כוכב נולד (2003) שבה מימון הגיעה למקום שני אחרי נינט טייב, הוחתמה מימון לחברת התקליטים הליקון והתחילה לאסוף חומרים לאלבום הבכורה שלה. הסינגל הראשון מהדיסק, "עד שתבין אותי", יצא בנובמבר 2004 הולחן ונכתב על ידי הזמרת בתי, שהכירה את שירי דרך סוכנות הליקון בה שתיהן חתומות. השיר הגיע למקום ה-9 במצעד השבועי של רשת ג' וצעד בו 6 שבועות ברצף. השיר זכה להצלחה בינונית ומימון הופיע איתו בתוכניות טלוויזיה ובפסטיבלים שונים. השיר המצליח ביותר בהאלבום הוא הסינגל השני, "השקט שנשאר", אותו שרה מימון באירוויזיון 2005 והגיעה למקום הרביעי בגמר. השיר זכה לתואר שיר השנה מטעם רשת ג' ותחנות רדיו נוספות, וכן היה לשיר המושמע ביותר ברדיו הישראלי לשנת 2005. לשיר הופק קליפ מושקע שצולם בין היתר בנמל התעופה בן-גוריון, אשר היה מן המשודרים ביותר בערוץ 24 ושודר מעל 80 יום בתוכנית "המבוקשים" (תוכנית המצעד היומי של הערוץ) ואף זכה להגיע למקום הראשון מספר פעמים. הקליפ עצמו נכלל בדיסק כרצועת בונוס. הסינגל השלישי הוא "אהבה קטנה" שיצא ביולי 2005, כחודש וחצי לפני יציאת האלבום, גם לו הופק קליפ. השיר זכה לתואר "שיר השנה" לשנת 2005 ברדיו לב המדינה. הסינגל הוא גרסה חדשה לשיר שבוצע על ידי טלי גיחון והיה ל"שיר השבוע". לדברי יוצר השיר הוא כתב את השיר עוד כשהיה בשירותו הצבאי ביחד עם גיחון ונתן לה להקליט אותו כסקיצה. גיחון לאחר סיום שירותה הצבאי פתחה במסע יחסי ציבור וחילקה את השיר לתחנות רדיו שונות וכך הגיעה להשמעה ברדיו "לב המדינה". דניאל, שלא ידע על כך נתן את השיר למימון. לשיר צולם קליפ מבוים וזכה להיות במקום הראשון במצעד "המבוקשים" יותר משבוע. הקליפ היה במקום הראשון שבועיים ברציפות במצעד הקליפים ב־MTV בתוכנית "WORLD CHART EXPRESS" של אירופה, ואחר כך התמקם במקום הרביעי. הסינגל הרביעי מהאלבום הוא "כמה פעמים" שיצא באוקטובר 2005, כחודש אחרי יציאת הדיסק. הסינגל החמישי מהאלבום הוא "לאן שלא תלכי", שיצא בינואר 2006. השירים "אותך" ו"מרחוק" הם שירים רוסיים במקור, שמנהליה של מימון הציעו לה לעבד ולשיר בעברית. "זמן של חסד" גם הוא לא שיר מקורי של מימון, במקור הוא שיר איטלקי שהולחן על ידי המלחינים Philippe Leon Garilli, Alessia Aquilani. את השיר "מרחוק" שרה מימון עם הזמר אייל שחר (לשעבר חבר להקת היי פייב הישראלית) שהיה גם שותף בכתיבת השיר "השקט שנשאר", "מרחוק" ו-"אותך".

האלבום זכה להצלחה והגיע כעבור חצי שנה מרגע יציאתו לאור למעמד "אלבום זהב".

האלבום יצא גם בפורמט של נגן חדשני - MP3 חוקי בשם musicpump.

רשימת השירים
------------

| מספר | שיר | אורך | מילים | לחן | עיבוד |
| --- | --- | --- | --- | --- | --- |
| 1 | אהבה קטנה | 03:45 | דור דניאל | דור דניאל | אייל קצב, בועז וולף |
| 2 | לאן שלא תלכי | 04:03 | רמי קלינשטיין, תמי סטמרי | רמי קלינשטיין | הנרי |
| 3 | אותך | 03:20 | אייל שחר, פיני ארונבייב | IGOR NIKOLAYEV | פיני ארונבייב |
| 4 | לקולך | 04:38 | יהודה מסס | יהודה מסס | ליאור שושן, אודי תורג'מן |
| 5 | עד שתבין אותי | 03:06 | בתי | בתי | גיא ליכטנטל |
| 6 | תברח | 02:58 | קרן פלס | קרן פלס | ליאור שושן, אודי תורג'מן |
| 7 | כמה פעמים | 03:28 | רועי לביא | רועי לביא | מומי לוי |
| 8 | כבר לא שלך | 03:47 | ניר ממון | מומי לוי | מומי לוי |
| 9 | זמן של חסד | 04:12 | דנית צור-אלמוג | PHILIPPE LEON GARILLI, ALESSIA AQUILANI | אייל קצב, בועז וולף |
| 10 | מרחוק (עם אייל שחר) | 02:57 | אייל שחר, פיני ארונבייב | VIKTOR J. DROBYSH | פיני ארונבייב |
| 11 | השקט שנשאר | 03:01 | אייל שחר, פיני ארונבייב | פיני ארונבייב | פיני ארונבייב |
| 12 | לאן שלא תלכי Henree's Drum Machine Mix | 05:51 | רמי קלינשטיין, תמי סטמרי | רמי קלינשטיין | הנרי |

סינגלים
-------

| עד שתבין אותי |
| --- |
| תמונה | **רקע** | **מיקום שיא במצעד** |
|  |
| **יצא לאור**: 21 בנובמבר 2004 | מקום 9 ברשת ג' |
| **אורך**: 3:09 |
| **מפיק**: גיא ליכטנטל |
| **פזמונאי**: בתי |
| **מלחין**: בתי |
|

| השקט שנשאר |
| --- |
| תמונה | **רקע** | **מיקום שיא במצעד** |
|  |
| **יצא לאור**: 13 בפברואר 2005 | **רשת ג'**:מקום 1 במצעדים השבועייםשיר השנה במצעד השנתי**גלגלצ**:מקום 2 במצעד השנתי |
| **אורך**: 3:01 |
| **מפיק**: זהבית לגאלי |
| **פזמונאי**: פיני ארונבייב ואייל שחר |
| **מלחין**: פיני ארונבייב |
|

| אהבה קטנה |
| --- |
| תמונה | **רקע** | **מיקום שיא במצעד** |
|  |
| **יצא לאור**: 14 ביולי 2005 | **רשת ג'**:מקום 1 במצעדים השבועייםמקום 11 במצעד השנתי**גלגלצ**:מקום 11 במצעד השנתי**MTV**:מקום 1 ב-World Chart Express |
| **אורך**: 3:45 |
| **מפיק**: זהבית לגאלי |
| **פזמונאי**: דור דניאל |
| **מלחין**: דור דניאל |
|

| כמה פעמים |
| --- |
| תמונה | **רקע** | **מיקום שיא במצעד** |
|  |
| **יצא לאור**: 27 באוקטובר 2005 | מקום 2 ברשת ג'מקום 5 בגלגלצמקום 34 במצעד השנתי של גלגלצ |
| **אורך**: 3:38 |
| **מפיק**: זהבית לגאלי |
| **פזמונאי**: רועי לביא |
| **מלחין**: רועי לביא |
|

| לאן שלא תלכי |
| --- |
| תמונה | **רקע** | **מיקום שיא במצעד** |
|  |
| **יצא לאור**: 22 בינואר 2006 | מקום 3 ברשת ג' |
| **אורך**: 4:06 |
| **מפיק**: זהבית לגאלי |
| **פזמונאי**: רמי קלינשטיין, תמי סטמרי וארז ברזוליק |
| **מלחין**: רמי קלינשטיין |
|

המשתתפים באלבום
---------------

פסנתר: חגי מזרחי
  

בס: טל לוי
  

קלידים: פיני ארונבייב, בועז וולף
  

תכנותים: פיני ארונבייב
  

ייעוץ אמנותי: גדי גידור
  

ייעוץ אמנותי בשירים 2, 12: חיים רייכטל
  

עריכה דיגיטלית: יועד נבו TOWN HOUSE

קישורים חיצוניים
----------------

* שירי מימון, האתר הרשמי

הערות שוליים
------------

1. ↑  ערן טל, הכל כלול: השירים כבר בתוך הנגן, באתר ynet, 28 בספטמבר 2005